CELEX: C2005/106/35
Language: sk
Date: 2005-04-30 00:00:00
Title: Vec C-100/05: Návrh na začatie prejudiciálneho konania podaný rozsudkom Gerechtshof te Amsterdam z 18. februára 2005, ktorý súvisí s konaním: ASM Lithography B.V. proti Inspecteur van de Belastingdienst/Douane Zuid/kantoor Roermond

30.4.2005   
            
            
               SK
            
            
               Úradný vestník Európskej únie
            
            
               C 106/19
            
         Návrh na začatie prejudiciálneho konania podaný rozsudkom Gerechtshof te Amsterdam z 18. februára 2005, ktorý súvisí s konaním: ASM Lithography B.V. proti Inspecteur van de Belastingdienst/Douane Zuid/kantoor Roermond
   (Vec C-100/05)
   (2005/C 106/35)
   Jazyk konania: holandčina
   Gerechtshof te Amsterdam (Holandsko) podal rozsudkom z 18. februára 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: ASM Lithography B.V. proti Inspecteur van de Belastingdienst/Douane Zuid/kantoor Roermond a bol doručený kancelárii Súdneho dvora dňa 28. februára 2005.
   Gerechtshof te Amsterdam žiada Súdny dvor, aby rozhodol o nasledujúcich otázkach:
   
               1.
            
            
               Musí sa colný dlh pri zušľachtených výrobkoch, ako vo veci samej (bod 2.1. návrhu na začatie prejudiciálneho konania), považovaných za prepustené do voľného obehu, vymerať podľa pravidiel pre vymeriavanie cla stanovených v článku 122 písm. c) colného kódexu Spoločenstva (CKS) (1), aj keď o to dotknutá osoba vopred výslovne nepožiadala?
            
         
               2.
            
            
               V prípade zápornej odpovede na prvú otázku, je treba – po oznámení výšky cla vyplývajúcej z colného dlhu, určenej podľa pravidiel pre vymeriavanie cla uvedených v článku 121 ods. 1 CKS – vyhovieť následne žiadosti o nový výpočet výšky colného dlhu podľa pravidiel pre vymeriavanie cla stanovených v článku 122 písm. c) CKS, podanej v rámci žiadosti o vrátenie cla podľa článku 236 CKS?
            
         
      (1)  Nariadenie Rady (EHS) č. 2913/02 z 12. októbra 1992, ktorým sa ustanovuje colný kódex Spoločenstva (Ú. v. ES L 302 z 19. októbra 1992, s. 1)